CI ออกหุ้นกู้ 1 พันลบ. ดอกเบี้ย 6.25% ระดมทุนรีไฟแนนซ์-เงินหมุนเวียน
CI ออกหุ้นกู้ 1 พันลบ. ดอกเบี้ย 6.25% ขายสถาบัน-รายใหญ่ 27-29 เม.ย.นี้ ระดมทุนรีไฟแนนซ์-เงินทุนหมุนเวียน เผยเรทติ้ง "BB+"
CI ออกหุ้นกู้ 1 พันลบ. ดอกเบี้ย 6.25% ขายสถาบัน-รายใหญ่ 27-29 เม.ย.นี้ ระดมทุนรีไฟแนนซ์-เงินทุนหมุนเวียน เผยเรทติ้ง "BB+"
1 เม.ย. 2563

บริษัท ชาญอิสสระ ดีเวล็อปเมนท์ จำกัด (มหาชน) หรือ CI ระบุว่า ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1 มูลค่าไม่เกิน 1,000 ล้านบาท อายุ 3 ปี ครบกำหนดไถ่ถอนปี พ.ศ. 2566 มีอัตราดอกเบี้ยคงที่ร้อยละ 6.25 ต่อปี ชำระดอกเบี้ยทุก 3 เดือน โดยเสนอขายให้แก่ผู้ลงทุนสถาบันและผู้ลงทุนรายใหญ่ ระยะเวลาจองซื้อวันที่ 27-29 เม.ย.63 ผ่านบล.โกลเบล็ก และ บล.กรุงไทย ซีมิโก้
ทั้งนี้บริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้เพื่อใช้ในการลงทุนในโครงการต่าง ๆ ของบริษัท รวมถึงใช้ชำระหนี้เงินกู้ยืม และ/หรือหุ้นกู้ของบริษัท และนำมาใช้เป็นเงินทุนหมุนเวียนสำหรับการดำเนินการของบริษัท
ส่วนอันดับความน่าเชื่อถือของผู้ออกหุ้นกู้ ที่ระดับ “BB+” แนวโน้มคงที่ โดยบริษัท ทริสเรทติ้ง จำกัด เมื่อวันที่ 5 เม.ย. 62